Grave Digger

**Grave Digger** เป็นเควสเลเวล 20 ความยาวปานกลาง โดยเควสจะเริ่มจาก Sayleros ได้เปิดเผยเรื่องราวของเขาว่า เขาเคยถูกโจรโจมตีระหว่างที่เดินทางมายัง Detlas ทำให้ต้องเสียน้องชายไป ซึ่งน้องชายของเขามีพินัยกรรมอยู่กับตัว เขาจึงอยากให้เรานำพินัยกรรมฉบับนั้น มาให้กับเขา

**เมื่อทำสำเร็จจะได้รับรางวัลดังนี้ :**

* 3300 EXP
* 128 Emeralds
* 1 Sayleros' Brother's Ashes
* สามารถเข้าไปในสุสาน Saint's Row ได้

## ขั้นตอนที่ 1

» พูดคุยกับ Sayleros ที่อยู่ในเมือง Detlas

**บทสนทนา :**

* **Sayleros:** ดูเหมือนว่านายจะเป็นนักผจญภัยที่แข็งแกร่งพอที่จะช่วยฉันได้นะ!
* **Sayleros:** ฉันชื่อ Sayleros ฉันใช้ชีวิตส่วนใหญ่อยู่ที่เมือง Maltic แต่ตัดสินใจมาอาศัยอยู่ที่เมือง Detlas กับครอบครัวของฉันเมื่อไม่กี่อาทิตย์ก่อน
* **Sayleros:** อย่างไรก็ตาม กลุ่มโจรได้โจมตีพวกเราระหว่างที่มายังที่นี่ ฉันจึงจำเป็นต้องทิ้งครอบครัวของฉันไป โชคร้ายนัก ที่พวกเขาตายกันไปเกือบหมด
* **Sayleros:** ฉันรู้ว่าน้องชายของฉันเก็บพินัยกรรมของเขาไว้กับตัวตอนที่เขาถูกโจมตี เป็นที่รู้กันว่าเขาเป็นผู้ชายที่ร่ำรวยคนหนึ่ง ฉันจึงหวังว่าฉันคงจะได้รับทรัพย์สินส่วนใหญ่ของเขา
* **Sayleros:** ร่างของเขาถูกฝังอยู่ที่ใดสักแห่งในเมือง Nemract ฉันเป็นเจ้าของสุสานใหญ่ที่นั่น และนายสามารถเข้าไปยังที่แห่งนั้นได้ หากนายเอาพินัยกรรมกลับมาให้ฉัน
* **Sayleros:** น้องชายฉันอีกคนก็รอดชีวิตมาจากการโจมตีของพวกโจร เขา...อืม...ไม่ค่อยจะน่าเชื่อถือสักเท่าไร แต่ฉันมั่นใจว่าเขาจะต้องมีข้อมูลที่เป็นประโยชน์สำหรับนายอย่างแน่นอน
* **Sayleros:** ชื่อของเขาคือ Drucksh เขาค่อนข้างจะพูดมากเวลาเมา ลองดูละกัน นายพอจะทำให้เขาเมาได้ไหม
* **Sayleros:** ฉันจะรอนายกลับมานะ! เดินไปตามทางนี้เลย มันจะพานายไปถึงเมือง Nemract เอง ขอให้โชคดี!

## ขั้นตอนที่ 2

» หาทางทำให้ Drucksh ที่อยู่ใน Nemract พูดเกี่ยวกับน้องชายที่ตายไปแล้ว

**บทสนทนา :**

**ก่อนที่จะดื่ม Potion of Drunkness**

* **Drucksh:** หืม.. โอ้! สวัสดี มีอะไรเหรอ
* **Drucksh:** น้องชายของฉัน? โอ้ ใช่ๆ ฉันรู้ว่าเขา"ถูกฝัง"อยู่ที่ไหน แต่ทำไมฉันต้องบอกนายด้วย? ไม่อะ มันไม่ใช่เรื่องของนายสักหน่อย

**หลังจากดื่ม Potion of Drunkness**

* **Drucksh:** โอ้ อืมมมมม..... ว...วิสกี้ Nemract ชั้นเยี่ยม!
* **Drucksh:** น..แน่นอน! ฉันว่ามันก็ไม่ได้ ส..ส...เสียหายอะไร...\*เอิ้ก\*...ที่จะบอกว่าเขา...เขาอยู่ที่ไหน
* **Drucksh:** เขาถูกฝังที่ บ..บ..โบสถ์เก่าแก่ แถวตรงสุดเมือง เดินไปทางตะวันออก มันจะอยู่ทางด้านขวา หลังจากข้าม ส...ส..สะพานไปแล้ว
* **Drucksh:** แต่ว่า น..น..นักบวชอาจไม่ปล่อยให้นายเข้าไปง่ายขนาดนั้นหรอกนะ...

## ขั้นตอนที่ 3

» พูดคุยกับ The Priest ในโบสถ์ที่บริเวณสุสาน Saint's Row

**บทสนทนา :**

* **The Priest:** ท่านกำลังจะเดินลงไปยังที่ฝังศพใต้ดินหรือ? โอ้ นั่นไม่ใช่ความคิดที่ดีสักเท่าไรนะ
* **The Priest:** สถานที่แห่งนี้ถูกพลังงานชั่วร้ายครอบงำ ทำให้ศพฟื้นคืนชีพกลับมาอีกครั้ง พวกเราจึงต้องทำลายบันได เพื่อปกป้องโบสถ์แห่งนี้เอาไว้
* **The Priest:** ถ้าท่านยังคงยืนยันที่จะลงไป พวกเราจะต้องชำระล้างพลังงานนี่เสียก่อน เพื่อไม่ให้มันครอบงำท่าน
* **The Priest:** นำ Rotten Flesh 14 ชิ้นมาให้กับเราเพื่อทำการชำระล้าง ที่ Ancient Nemract เต็มไปด้วยซอมบี้ เดินตรงไปทางตะวันตกเฉียงใต้ก็จะถึงที่นั่น

## ขั้นตอนที่ 4

» นำ Rotten Flesh 14 ชิ้นให้กับ The Priest

**บทสนทนา :**

* **Priest:** ท่านได้เนื้อมาแล้วสินะ เยี่ยม
* **Priest:** มันคงจะ..."ปลอดภัย" แล้ว ระวังตัวด้วย หากจะเข้าไป ท่านต้องยอมรับความเสี่ยงที่จะเกิดขึ้นกับตัวท่านเอง

## ขั้นตอนที่ 5

» ฆ่า Sayleros' Brother เพื่อนำพินัยกรรมกลับไปให้ Sayleros

**บทสนทนา :**

* **Sayleros:** ยอดเยี่ยม! ถึงมันจะเลอะฝุ่นไปสักหน่อย แต่มันก็ยังคงใช้ได้อยู่! เอานี่ ถือซะว่าเป็นของตอบแทน

## คำแนะนำในการทำเควส

* ในขั้นตอนที่ 2 ผูู้เล่นจะต้องซื้อ Potion of Drunkness มาให้ Drucksh ซึ่งสามารถซื้อได้กับ Potion Merchant ของเมือง Nemract